Willow Smith

Willow Camille Reign Smith (Los Angeles, Kalifornia; 2000ko urriaren 31), artistikoki Willow izenez ezagunagoa, aktore, modelo eta abeslari estatubatuarra da. Will Smithen eta Jada Pinkett Smithen alaba da, eta Trey Smithen eta Jaden Smithen arreba gazteena.

2007an hasi zen aktore lanetan I Am Legend filmean, eta gero Kit Kittredge: An American Girl filmean agertu zen, Abigail Breslin-ekin batera. Young Artist Award saria jaso zuen bere antzezpenarengatik. Antzezteaz gain, 2010eko udazkenean musikan murgildu zen; Jay-Z aholkulariarekin eta Roc Nation diskoetxearekin kontratu bat sinatu ostean, «Whip My Hair» eta «21st Century Girl» (2011) singleak kaleratu zituen. Hala, zigiluarekin sinatu duen artistarik gazteena da. «Whip My Hair» abestiak 11. postua lortu zuen Billboard Hot 100-en. Urteko bideorako izendatu zuten bideoa BET Awards sarietan 2011n.

Biografia 
Will Smith eta Jada Pinkett Smithen alaba gazteena da. 2007an, I Am Legend filmean parte hartu zuen Will Smith aitarekin batera. 2008an Countee pertsonaiarena egin zuen Kit Kittredge: An American Girl filmean. 2009an, Madagascar filmeko Gabonetako bertsioan, Abbyren pertsonaiari eta Madagascar 2: Escape to Africa filmean Gloria haurtxoa pertsonaiari ahotsa jarri zien. 

2009an eta 2010ean, True Jackson pertsonaia interpretatu zuen Nickelodeon telebista kateko True Jackson telesailean. 

10 urte besterik ez zituela, Roc Nation zigiluarekin sinatu zuen, eta bere lehen singlea "Whip My Hair" kaleratu zuen, musika-ibilbideari hasiera emanez. 

2011n, bigarren singlea atera zuen: "21st Century Girl". Urte bereko urrian, Nicki Minajek kolaborazio bat egin zuen Willow-ren hirugarren singlean, "Fireball". Smithek baieztatu zuen bere albuma Knees and Elbows (euskaraz, "Belaunak eta ukondoak") deituko zela. Bere hitzetan, izen hori aukeratu zuen: "edonor erori daiteke, eta bai, belaunak eta ukondoak urratu ditzakete, baina beti altxatzen dira". Roc Nation zigiluak ofizialki argitaratuko zuen diskoa 2012ko apirilaren 3an, baina, arrazoi ezezagunak direla medio, argitalpena ezeztatu zen.

2012ko maiatzaren 1ean, Smithek "Do it Like Me (Rockstar)" abestirako bideoklip bat argitaratu zuen bere YouTube kanal ofizialean.

BET Awards sarietan, Smithek "I Am Me" izeneko kanta berri baten aurrerapena eman zuen, Sia australiar abeslariarekin elkarlanean idatzi zuena. Abestia Newyorkcity-k zuzendutako bideoklip batekin batera, 2012ko uztailaren 1ean YouTube kontuan argitaratu zuen eta kaleratu eta astebete baino gutxiagoan bi milioi erreprodukzio baino gehiago zituen. 

2013. urtean, hainbat abesti argitaratzen hasi zen bere SoundCloud kontuan, hala nola "Sugar & Spice", "Summer Fling", "Drowning", "Find You Somewhere", "Kite" eta "5". Abesti horiek soinu helduagoa zuten, eta hamahiru urte soilik izanda ere, letrak aurreko lanetan baino sakonagoak ziren. Ez dakigu abesti horiek hurrengo albumean sartuko diren. Smith hippie eta bisexuala izendatu da.

2014ko abuztuan, DJ Kitty Cash-ekin elkarlanean aritu zen '8' izeneko kanta batean, hura nahasteko. Abestiaren izenaren inguruan MTV News-i esan zion numerologiarekin zuen obsesioagatik izen hori jarri ziola.

Urte hauetan hainbat kolaborazio egin zituen, hala nola Machine Gun Kelly, Jaden Smith, Avril Lavigne, Travis Barker, Yungblud, SZA, Camila Cabello artistekin. PinkPantheress artistarekin, "Where You Are" abestian kolaboratu zuen, Skrillex eta Mura Masak koproduzitu zutena.

2015eko maiatzaren 7an "F QC #7" singlea atera zuen. Gero, abenduaren 11n, lehen diskoa atera zuen, Ardipithecus.  Bere lehen albumaren izenburuari buruz, Willowk esan zuen "Ardipithecus Ramidus [sic] Sahelanthropus tchadensises lurrean aurkitutako hominidoen lehen hezurren izen zientifikoa da. Horrela izendatu nahi nuen nire bilduma, horrelako kantak egiten ari nintzela trantsizio egoeran nengoelako. Nire bihotzaren zoruan sakonki hondeatuz eta istorioak kontatzen dituzten nire antzinako niaren zatiak aurkituz, abestien letrak sortu ditut".

Bere urtebetetzean, 2017ko urriaren 31n, "The 1st" bigarren albuma kaleratu zuen; bere garapen musikalagatik goraipatua izan zen, batez ere, nahiz eta garai hartan jaio ez izan, Willowk 1990eko hamarkadako R&B-ren aurrekoei jarraituz musika sortzeko duen gaitasunagatik.

2018az geroztik, Red Table Talk aurkezten du  ama eta amamarekin batera, Jada eta Adrienne Banfield-Norris, hurrenez hurren. Facebook Watch bidezko elkarrizketa-programa da, eta Daytime Emmy sarirako izendapena jaso zuen.

2019ko ekainaren 24an, Smithek hirugarren estudio-albuma iragarri zuen, Willow (letra larriz estilizatua). 2019ko uztailaren 19an kaleratu zuen eta Tyler Cole-kin batera ekoitzi zuen. Elkarrekin, The Anxiety album kolaboratiboa kaleratu zuten, 2020ko martxoaren 13an.

Smithek Lately I Feel Everything laugarren diskoa kaleratu zuen 2021eko uztailaren 16an, Tierra Whack eta Avril Lavigne bezalako artista gonbidatuekin.  

2021. urtearen amaieran, The Anxiety-ren "Meet Me at Our Spot" Billboard Hot 100era iritsi zen, eta 21. postua lortu zuen. Urte berean, Time aldizkariak munduko 100 pertsona garrantzitsuenetariko bat izendatu zuen. 2022an Forbes 30 Under 30 zerrendan sartu zen.

2022ko apirilaren 8an, Camila Cabelloren "Psychofreak" abestian parte hartu zuen, "Familia" hirugarren estudio albumaren zati gisa. Egun berean, abestiaren bideo musikala kaleratu zen, jarraian  Saturday Night Liven zuzeneko aurkezpena egin zuten.

Bizitza pertsonala 
2019ko ekainean, bisexuala zela aitortu zuen, "gizonak eta emakumeak berdin maite ditut" esanez. Horretaz gain, polimaitasunezko harremanen alde zegoela eta batean egotea gustatuko litzaiokela esan zuen.

Diskografia

Estudio albumak 

 2015: Ardipithecus
 2018: The 1st
 2019: Willow
 2021: Lately I Feel Everything
 2022: Coping Mechanism

Kolaborazio albuma 

 2020: The Anxiety

Singleak 

 Whip My Hair
 21st Century Girl
 Fireball (Nicki Minaj-ekin)
 I Am Me (Sia-rekin idatzia)
 Sugar & Spice
 Drowning
 Kite (Jaden Smith-ekin)
 5 (Jaden Smith-ekin )

Beste single batzuk 

 Do it Like Me (Rock Star)

Nahasketak 

 Whip My Hair (Remix) (Nicki Minaj-ekin)
 21st Century Girl (Remix) (Kay Caldwel-ekin)

Kolaborazioak 

 Find You Somewhere (AcE & Jaden Smith-ekin)
 8 (Kitty Cash-ekin)
 Psychofreak (Camila Cabelllorekin)

Singleak

Filmografia

Sariak eta izendapenak

Erreferentziak

Kanpo estekak 
 webgune ofiziala

Ameriketako Estatu Batuetako abeslariak
Ameriketako Estatu Batuetako modeloak
Losangelestarrak
Ameriketako Estatu Batuetako emakume aktoreak